Afternoon Call Action Notes – บล.โกลเบล็ก
สรุปภาวะตลาดภาคเช้า ภาวะตลาดหุ้นช่วงเช้า ปรับตัวลงตามกล …
15 พ.ย. 2560

สรุปภาวะตลาดภาคเช้า
ภาวะตลาดหุ้นช่วงเช้า ปรับตัวลงตามกลุ่มพลังงานหลังราคาน้ำมันปรับตัวลง อีกทั้งมีแรงขายออกมาในกลุ่มโรงกลั่น และโรงไฟฟ้ากดดันต่อดัชนีเพิ่มเติม ช่วงเช้ามูลค่าซื้อขายอยู่ที่ 31.1 หมื่นล้านบาท
แนวโน้มภาคบ่ายตามค่าสัญญาณทางเทคนิค
ดัชนี SET ดิ่งกลับลงมาหลังขึ้นชนเส้น MA แล้วไม่ผ่าน ทิศทางในระยะสั้นทดสอบช่วง 1,685 – 1,690 จุด ซึ่งเป็นกรอบล่างของรูปสามเหลี่ยมที่ยกตัวขึ้นเป็นแนวรับ จึงแนะนำให้นักลงทุนระยะสั้นที่แบ่งขายทำกำไรไปแล้วรอซื้อกลับ โดยตั้ง stop loss เมื่อดัชนีหลุด 1,680 จุด
แนวรับ 1,685 จุด / แนวต้าน 1,700 จุด
Technical Insight
TITLE ซื้อเก็งกำไร
ราคาปิด 4.06 บาท
แนวรับ 3.98 บาท / แนวต้าน 4.18 บาท / Cut loss 3.88 บาท
ราคายังคงยก Low ขึ้นอย่างต่อเนื่อง และกลับมายืนเหนือเส้นค่าเฉลี่ย 10 วันได้อีกครั้ง สอดคล้องกับค่าสัญญาณ RSI ที่ปรับตัวขึ้นทำให้มีโอกาสปรับตัวขึ้นต่อได้
PLANB ซื้อเก็งกำไร
ราคาปิด 7.00 บาท
แนวรับ 6.85 บาท / แนวต้าน 7.45 บาท / Cut loss 6.70 บาท
ลุ้นการเกิดรูปแบบกลับตัว U Shape โดยช่วงเช้าปิดสร้างแท่งเทียนเขียวพร้อมวอลุ่มที่เพิ่มขึ้นสนับสนุน สอดคล้องกับค่าสัญญาณ MACD+RSI ที่ชี้ขึ้นสนับสนุนทิศทางเชิงบวก
ข่าวสำคัญช่วงเช้า
สคร.เผยเดือนแรกปีงบ 61 รัฐวิสาหกิจนำส่งรายได้ 3.45 หมื่นลบ.สูงกว่าเป้า 25%
EPCO มั่นใจแนวโน้ม Q4/60 ผลงานเติบโตต่อเนื่องจากรับรู้โรงไฟฟ้า-งาน EPC-ธุรกิจโซลาร์รูฟ
AJA ลดพอร์ตถือหุ้น SAE หลังขายหุ้น 48% ให้รายใหม่พร้อมปรับธุรกิจหันมาขายมือถือแทนเครื่องใช้ไฟฟ้า
R เซ็นรับงานใหม่ 2 รายรวมเกือบ 800 ลบ.ดัน Backlog พุ่งเป็น 1.5 พันลบ.ทยอยรับรู้ฯถึงปี 62
BGRIM เร่งสร้างโรงไฟฟ้ารวม 867 MW ศึกษาความเป็นไปได้ลงทุนมาเลย์-เวียดนาม
TCJ มองบวกผลงาน Q4/60 มั่นใจทั้งปีทำรายได้โต 10% เข้าเป้า-พลิกเป็นกำไร
TITLE ใช้เงิน IPO ซื้อที่ดินหาดในยาง 29 ไร่รองรับแผนพัฒนาโครงการใหม่ 6-10 ปี
TU เผยปี 61 เน้นการเติบโตธุรกิจทูน่า-กุ้ง-ผลิตภัณฑ์เพิ่มมูลค่า มองหาเพิ่มช่องทางจัดจำหน่าย
BCPG คาดปี 61 ลงทุนราว 2 พันลบ.ทำโซลาร์รูฟท็อปราว 30-50 MW ส่วนหนึ่งอยู่ในโครงการของ SIRI ไม่เกิน 10 MW
 